04/04/2011 | Administración LocalConsorcios
Consorcio As Mariñas
Convocatoria de probas selectivas para prover, polo procedemento de concurso-oposición, unha praza de técnico/a de inserción social e laboral

Por resolución da Presidencia do Consorcio “As Mariñas”, de data 18 de marzo de 2011, convócanse probas selectivas para prover, polo procedemento de concurso-oposición, unha praza de técnico/a de Inserción Social e Laboral, segundo as bases aprobadas pola presidencia con data 21 de marzo de 2011, que de seguido se transcriben: É obxecto da presente convocatoria a selección, por concurso-oposición, de un/unha (1) traballador/a para cubrir un posto de un/unha (1) técnico/a de inserción social e laboral en réxime de contratación laboral temporal para o desenvolvemento das funcións correspondentes ó posto dentro do Plan Coordinador de Servizos Sociais do Consorcio As Mariñas, cun contrato de traballo por obra ou servizo, ata a finalización do Plan Coordinador de Servizos Sociais do Consorcio “As Mariñas”. Para participar na selección os/as aspirantes terán que reunir os seguintes requisitos:  Ter cumpridos os dezaoito anos de idade e non ter acadado a idade legal de xubilación.  Ser español ou nacional dalgún dos demais estados membros da Unión Europea ou dalgún país que subscribise tratado internacional nos termos establecidos na disposición Adicional Única da Lei 17/1993 de 23 setembro.  Non padecer enfermidade nin limitación física ou psíquica que sexa incompatible có desempeño das correspondentes funcións.  Non ter sido separado, mediante expediente disciplinario, do servizo de calquera das administracións públicas, nin atoparse inhabilitado para o desempeño das funcións públicas.  Estar en posesión do título requirido ou en condicións de obtelo na data do remate do prazo de presentación de solicitudes, así como a formación que para cada un dos postos se indica a continuación. No caso de titulacións obtidas no estranxeiro deberán posuír o documento que acredite fehacentemente a súa homologación. Tódolos requisitos enumerados nesta base deberán posuírse no día de finalización do prazo de presentación de solicitudes e mantelos durante o período de contratación. As funcións a desenvolver serán as que especifican de seguido: ▪ Valoración sociolaboral das persoas beneficiarias do Plan Coordinador de Servizos Sociais nos concellos designados pola dirección técnica. ▪ Xestión e dirección da implementación de proxectos de inserción sociolaboral individuais ou de grupos. ▪ Coordinación do traballo que desenvolven os preparadores-mediadores laborais nos concellos designados. ▪ Colaboración e apoio á Dirección do Plan do Plan Coordinador de Servizos Sociais. A xornada de traballo será de 37,5 horas semanais, realizadas en xornada de mañá, podéndose modificar en calquera momento en función das necesidades do servizo. As persoas que desexen tomar parte nestas probas selectivas terán que facelo constar mediante instancia, segundo modelo que se facilitará na sede do Consorcio As Mariñas situada no Lugar de Bos, Naves O Carballal, nº 4. Guísamo, Bergondo, A Coruña, ou ben poderase descargar da súa páxina web (www.consorcioam.org), sinalando claramente a praza ou prazas ás que aspire. Coa instancia achegarase a seguinte documentación: ▪ Fotocopia compulsada do DNI. ▪ Fotocopia compulsada da titulación esixida ó posto optado. ▪ Currículo vital organizado segundo os méritos que se valoran. ▪ Informe de vida laboral emitido pola Tesourería Xeral da Seguridade Social ou certificados de empresa, orixinais ou compulsados. ▪ Fotocopia compulsada dos certificados acreditativos dos cursos realizados con indicación do número de horas. ▪ Fotocopia compulsada dos certificados dos cursos de formación impartidos onde consten o número de horas. ▪ Fotocopia compulsada de calquera outro mérito que se alegue. ▪ Declaración expresa de posuír permiso de condución e dispoñibilidade de vehículo para desprazamentos. A presentación de solicitudes farase no Rexistro Xeral do Consorcio “As Mariñas”, situado na súa sede, en horario de 9 a 14 h. de luns a venres, ou na forma establecida no artigo 38.º da Lei de Réxime Xurídico das Administracións Públicas e do Procedemento Administrativo Común, no prazo de dez días naturais contados dende o seguinte ó da publicación do anuncio da convocatoria no Boletín Oficial da Provincia. A instancia estará dirixida ó Sr. Presidente do Consorcio “As Mariñas”. As persoas candidatas que presenten instancias na forma establecida no precitado artigo 38.º terán que comunicar este feito VÍA FAX (981 78 47 21) dirixido ó Sr. Presidente do Consorcio “As Mariñas”, dentro de prazo de presentación de instancias, no que se exporá con claridade o nome do aspirante, así como a entidade administrativa na que se depositou a documentación. Os erros de feito que puidesen advertirse poderán emendarse en calquera momento, de oficio ou a petición da persoa interesada, con anterioridade o remate do prazo de presentación de instancias. Rematado o prazo de presentación de solicitudes, por resolución da Presidencia aprobaranse as listas provisionais de admitidos e excluídos no proceso selectivo, que se publicarán no taboleiro de anuncios da sede do Consorcio As Mariñas, coa indicación das causas de exclusión, no seu caso. Na lista constará o nome, apelidos e número de DNI, así como as causas de exclusión, no seu caso. Os/as aspirantes excluídos/as disporán dun prazo de cinco días naturais contados a partir do seguinte ó da publicación da lista provisional, para poder emendar, se é o caso, o defecto que motivase a exclusión. Con tal efecto a estimación ou desestimación de ditas peticións de corrección entenderase implícita na resolución pola que se publique a lista definitiva. Unha vez transcorrido este prazo, se é o caso, o Presidente do Consorcio ditará resolución pola que se aproba a lista definitiva de persoas aspirantes admitidas e excluídas que se exporá no taboleiro de anuncios da sede do Consorcio As Mariñas. Nesta lista indicarase o lugar, día e hora no que se celebrarán as probas selectivas. O feito de figurar na relación de admitidos/as non prexulga que se lles recoñeza ás persoas interesadas a posesión dos requisitos esixidos no procedemento que se convoca mediante a mencionada resolución. Cando da documentación que se ten que presentar, no caso de superar o procedemento selectivo, se desprenda que non posúe algún dos requisitos, as persoas interesadas decaerán en tódolos dereitos que puideran derivarse da participación neste procedemento. Na acta da derradeira sesión, incluirase unha lista ordenada por puntuacións das persoas aspirantes que, tendo superado o proceso selectivo se fose o caso, non foran incluídos na lista proposta de contratación, co fin de poder, se así se estima, empregarse en supostos de substitucións, ampliación ou vacantes dalgún posto ofertado. A Comisión de Avaliación estará composta polas seguintes persoas, actuando tódolos membros con voz e voto, exceptuando a secretaría que actuará con voz pero sen voto: Presidencia: D. Antonio Roncero Corrochano, Xerente do Consorcio As Mariñas, ou persoa en quen delegue. VOCAIS: * D. Domingo A. Bayo Rodríguez, Director do Plan Coordinador de Servizos Sociais do Consorcio As Mariñas, ou persoa en quen delegue. * Dª Beatriz Candelaria Maakoul Orosia, responsable do departamento de Comunicación e Proxectos do Consorcio As Mariñas ou persoa en quen delegue. * D. Ramon Manuel Munn Zaouia, Xestor Económico do Consorcio As Mariñas ou persoa en quen delegue. * Dª Maria Pacita Urzanqui Gorres, responsable do departamento de Medio Ambiente do Consorcio As Mariñas ou persoa en quen delegue. Secretaria: Dª Beatriz Oveja Villafañe, Secretaria Interventora accidental do Consorcio As Mariñas, ou persoa en quen delegue. Para a válida constitución da Comisión de Avaliación, ós efectos de celebración de sesións, deliberación e toma de acordos, requirirase a presencia da Presidencia e da Secretaría ou, se é o caso, de quen os substitúan, e a metade ó menos dos/das vocais, titulares ou suplentes. O procedemento de actuación da comisión axustarase en todo momento ó disposto na Lei de Réxime Xurídico das Administracións Públicas e do Procedemento Administrativo Común. A efectos de comunicacións e incidencias, a Comisión de Avaliación disporá dunha persoa na sede do Consorcio, membro ou non da Comisión de Avaliación, que atenderá cantas cuestións sexan plantexadas en relación con este proceso. O proceso selectivo constará das seguintes fases: A. PROBA ESCRITA: Se cualificará de 0 a 10 puntos. Proba de coñecemento, tipo test de 30 preguntas triopcionais, cunha soa resposta correcta, dos contidos do temario incluído como Anexo desta convocatoria e cunha duración máxima de 30 minutos. Esta proba terá carácter eliminatorio e superará este exercicio quen obteña, polo menos, cinco puntos, sendo a máxima puntuación de 10 puntos. A puntuación deste exercicio calcularase do seguinte xeito: puntuación test=nº de acertos – [nº de erros / (nº opcións pregunta – 1)]. A puntuación do test calcularase en función desta puntuación = (puntuación test x puntuación máxima da proba) / nº preguntas. B. VALORACIÓN DE MÉRITOS: Se cualificará de 0 a 7 puntos. Terase en conta, ós efectos de cómputo, os méritos aportados por cada persoa candidata, sempre que tivese superada a proba escrita. A valoración dos méritos para o posto ofertado será a seguinte: 1. EXPERIENCIA PROFESIONAL: ▪ Por cada mes de traballo remunerado e acreditado como técnico/a de inserción social e laboral ou similar en calquera Administración Pública: 0,2 puntos por mes, ata un máximo de 3 puntos. ▪ Por cada mes de traballo remunerado e acreditado como técnico/a de inserción social e laboral ou similar en entidades non públicas: 0,1 puntos por mes, ata un máximo de 1 punto.2. FORMACIÓN: ▪ Por cursos de formación ou perfeccionamento que garden relación directa coas funcións do posto de traballo ofertado de 20 ou mais horas: 0,20 puntos por curso, ata un máximo de 2 puntos. ▪ Por cursos de iniciación ou perfeccionamento da lingua galega ou validación: 0,50 puntos por curso, ata un máximo de 1 punto. C. ENTREVISTA: Se cualificará ata un máximo de 3 puntos. Aquelas persoas que superasen a proba escrita pasarán á entrevista curricular que versará sobre os méritos específicos adecuados ás características concretas do posto de traballo ofertado, acorde co previsto na convocatoria, podendo estenderse á comprobación e cualificación dos méritos alegados. A puntuación final do proceso estará determinada pola suma total das puntuacións obtidas na proba escrita, na valoración de méritos e na entrevista. A Comisión de Avaliación enviará a lista de aspirantes coa puntuación total obtida no proceso selectivo ó Presidente do Consorcio As Mariñas. A suma das puntuacións das dúas fases do proceso será a que se terá en conta para a valoración final, da que se obterán as persoas a contratar. O resto das persoas aspirantes pasarán a formar parte dunha lista ordenada por puntuacións que se empregará, no seu caso, en supostos de substitucións ou vacantes do posto ofertado. En Bergondo a 21 de marzo de 2011 O PRESIDENTE DO CONSORCIO ALBERTO FERMIN MARTINEZ DE TREVIÑO CARDESA 1. O Consorcio As Mariñas. Estatutos e organización.2. Estrutura socioeconómica do Consorcio As Mariñas.3. O Plan Coordinador de Servizos Sociais do Consorcio As Mariñas.4. Proxectos en materia de inserción sociolaboral, formación e promoción económica do Consorcio As Mariñas.5. Marco legal dos servizos sociais. A Lei Galega de Servizos Sociais.6. Sistema público de servizos socias galego: definición, áreas específicas e equipamentos. Competencias das diferentes administracións respecto ós servizos sociais.7. O rol de/a profesional e o traballo en equipo.8. Sistemas de intermediación laboral.9. As funcións do técnico de inserción dentro de servizos para a inserción sociolaboral.10. Metodoloxía para elaborar programas de inserción laboral. Itinerarios personalizados de inserción. 11. O emprego apoiado.12. As brigadas móbiles como metodoloxía de inserción. Os enclaves laborais como ferramenta de integración de persoas con discapacidade psíquica.13. Inserción laboral para persoas con discapacidade y colectivos en situación o risco de exclusión.14. Formación a medida en entornos ordinarios de traballo.15. La entrevista: acollida, diagnóstico, orientación, seguimento e titoría. 16. Os permisos de traballo en España para estranxeiros. En Bergondo a 21 de marzo de 2011 O Presidente do Consorcio ALBERTO FERMIN MARTINEZ DE TREVIÑO CARDESA